Pohjois-Amerikan intiaanit
Vuonna 2010 Yhdysvalloissa oli 565 liittovaltion tunnustamaa intiaaniheimoa, joiden oikeudet itsehallintoon ovat pääosin samoja kuin Yhdysvaltain osavaltioilla. Yli kolmannes Yhdysvaltain lähes kolmesta miljoonasta intiaanista asuu Kalifornian, Arizonan ja Oklahoman alueella. Vuonna 2010 Yhdysvaltain väkirikkaimmat intiaanikansat olivat cherokeet ja navajot..
Timucuat
Timucuat olivat intiaanikansa nykyisen Yhdysvaltojen Floridan alueella. Ennen eurooppalaisten saapumista alueella eli ehkä jopa 200 000 timucuaa, mutta sairaudet ja sodat verottivat nopeasti heidän lukumääräänsä. Lopulta 1700-luvulla heimo katosi kokonaan osan sulautuessa mahdollisesti seminoleihin.